ΓΡΑΠΤΗ ΕΡΩΤΗΣΗ E-0449/98 υποβολή: Carlo Ripa di Meana (GUE/NGL) προς την Επιτροπή (27 Φεβρουαρίου 1998)

Θέμα: Διάθεση των αστικών αποβλήτων στη διοικητική περιφέρεια της Λομβαρδίας

Λαμβάνοντας υπόψη ότι από τον χειμώνα 1996 ο Δήμος του Μιλάνου έπαψε να απορρίπτει τα στερεά αστικά απόβλητα στις εγκαταστάσεις υγειονομικής ταφής του Τσέρο 7 επισημαίνοντας ότι από τότε και μετά άρχισαν να μεταφέρονται τα απόβλητα κατά κατηγορίες υλικών προς διάθεση εκτός της επαρχίας και της περιφέρειας της Λομβαρδίας 7

λαμβάνοντας υπόψη ότι το Συμβούλιο Δήμου του Μιλάνου δήλωσε επανειλημμένα ότι δεν καταφεύγει στη λύση της διάθεσης των αποβλήτων εκτός της διοικητικής περιφέρειας και ότι, επιπλέον, το ποσοστό διαφοροποιημένης περισυλλογής και διαλογής των απορριμμάτων έφτασε το 30% 7

λαμβάνοντας υπόψη ότι ο έκτακτος επίτροπος για την επίλυση του επείγοντος πρόβληματος των αστικών αποβλήτων ενέκρινε τις εγκαταστάσεις κοντά στο πρώην εργοστάσιο της Μαζεράτι ως οριστική λύση για την αντιμετώπιση του επείγοντος πρόβληματος των αποβλήτων στο Μιλάνο 7 έχοντας διαπιστώσει από ειδήσεις στον τύπο ότι εξακολουθεί να ασκείται η πρακτική που άρχισε πριν από δύο έτη, ήτοι η διάθεση των αποβλήτων εκτός της διοικητικής περιφέρειας 7

ερωτάται η Επιτροπή:

Αληθεύει ότι η διαφοροποιημένη περισυλλογή και η διαλογή των απορριμμάτων, και όχι ο απλός διαχωρισμός κατά κατηγορίες υλικών, έφτασε το ανωτέρω ποσοστό;

Υπάρχουν ειδικά έντυπα για τον προσδιορισμό της ταυτότητας των οργανικών αποβλήτων που προορίζονται για λίπασμα στα οποία να εμφαίνεται σαφώς ότι τα απόβλητα έχουν περάσει από σχετική επεξεργασία σε ειδικές εγκαταστάσεις λιπασματοποίησης;

Έχει άραγε συμφέρον ο Επίτροπος που είναι αρμόδιος για θέματα περιβάλλοντος να εμβαθύνει το ζήτημα ώστε να μην τεθεί σε κίνδυνο η αξιοπιστία των κατευθυντήριων γραμμών που οδήγησαν στην εκπόνηση της κοινοτικής οδηγίας «ανακύκλωση»;

Για ποιον λόγο δεν χρησιμοποιούνται οι πρώην εγκαταστάσεις της Μαζεράτι για την ανάκτηση των υγρών απορριμμάτων που προέρχονται από τη διαφοροποιημένη περισυλλογή;

Τι ποσότητες και ποιές κατηγορίες αστικών αποβλήτων διατίθενται προς επεξεργασία εκτός της επαρχίας και της περιφέρειας της Λομβαρδίας;

Έχει, κατά τη γνώμη της Επιτροπής, συμφέρον το Ευρωπαϊκό Κοινοβούλιο να συστήσει εξεταστική επιτροπή για τη διελεύκανση της υπόθεσης «Μιλάνο» και την αποκατάσταση της αξιοπιστίας των πολιτών στην περισυλλογή και τη διαλογή των απορριμμάτων;

Απάντηση της Κας Bjerregaard εξ ονόματος της Επιτροπής (26 Μαρτίου 1998)

Η Επιτροπή δεν είναι εις γνώσιν συγκεκριμένων πληροφοριών σχετικά με συστήματα χωριστής συλλογής απορριμμάτων στο Μιλάνο, στις οποίες αναφέρεται το αξιότιμο μέλος του Κοινοβουλίου, εκτός όσων δημοσιεύτηκαν στον τύπο.

Η Επιτροπή επί του παρόντος αξιολογεί τη νέα Ιταλική νομοθεσία με την οποία εφαρμόζεται η Οδηγία 91/156/ΕΟΚ για τα απόβλητα ((ΕΕ Αριθ. L 78 της 26.3.1991. )), η Οδηγία 91/689/ΕΟΚ για τα επικίνδυνα απόβλητα ((ΕΕ Αριθ. L 377 της 31.12.1991. )) και η Οδηγία 94/62/ΕΚ για τη συσκευασία και τα απόβλητα των συσκευασιών ((ΕΕ Αριθ. L 365 της 31.12.1994. )). Κινήθηκαν διαδικασίες παράβασης, το 1997, για μη συμμόρφωση της Ιταλικής νομοθεσίας (διάταγμα 22/1997) προς ορισμένες διατάξεις των εν λόγω Οδηγιών.

Το αξιότιμο μέλος αναφέρεται στη χωριστή συλλογή και ανακύκλωση των αστικών στερεών αποβλήτων. Στην Οδηγία 94/62/ΕΚ προβλέπεται η επίτευξη των στόχων για την ανακύκλωση και ανάκτηση των αποβλήτων συσκευασιών μέχρι τις 30 Ιουνίου 2001 και κατά συνέπεια ζητεί από τα Κράτη μέλη να υιοθετήσουν συστήματα χωριστής συλλογής για απόβλητα αυτού του είδους. Με την Οδηγία 91/157/ΕΟΚ (1) ζητείται από τα Κράτη μέλη να εφαρμόσουν συστήματα χωριστής συλλογής μπαταριών και συσσωρευτών που περιέχουν ορισμένες επικίνδυνες ουσίες. Σε ό,τι αφορά τα αστικά απόβλητα, δεν υπάρχει άλλη υποχρεωτική διάταξη αναφορικά με τη χωριστή συλλογή και ανακύκλωση αποβλήτων, αν και η Κοινοτική στρατηγική για τη διαχείριση αποβλήτων ((COM (96) 399 τελικό. )) αναφέρεται σε θέματα ανακύκλωσης υλικών, περιλαμβανομένης και της φυσικής λιπασματοποίησης, ως την καλύτερη μέθοδο ανάκτησης αποβλήτων σε σχέση προς άλλες μεθόδους ανάκτησης (ανάκτηση ενέργειας). Κατά συνέπεια, μέθοδοι χωριστής συλλογής αποβλήτων γίνονται ευμενώς δεκτές από την Επιτροπή. Ωστόσο η Επιτροπή δεν θεωρεί ότι υπάρχει παραβίαση της Κοινοτικής νομοθεσίας όταν δεν έχουν ακόμη επιτευχθεί ορισμένα ποσοστά ανακύκλωσης, ιδιαίτερα δε εφόσον οι στόχοι της Οδηγίας 94/62/ΕΚ θα πρέπει να επιτευχθούν μέχρι το έτος 2001. Η Επιτροπή είναι πεπεισμένη ότι η ανακύκλωση των αποβλήτων, με ταυτόχρονη λιπασματοποίηση, αντιπροσωπεύει μια ικανοποιητική λύση ανάκτησης αποβλήτων, πιστεύει δε ότι οι οργανωτικές ή τεχνικές δυσκολίες που συναντώνται σε ορισμένες περιστάσεις, όπως αυτές που αναφέρει το αξιότιμο μέλος του Κοινοβουλίου, δεν στοιχειοθετούν επαρκή λόγο αναθεώρησης των προτεραιοτήτων στις μεθόδους διαχείρισης αποβλήτων, όπως αυτές εφαρμόζονται στην Κοινότητα.

Η Επιτροπή δεν γνωρίζει για ποιόν λόγο τα βιοαποδομήσιμα απόβλητα δεν υποβάλλονται σε επεξεργασία στην πρώην περιοχή Μαζεράτι ούτε και πόσα απόβλητα απορρίπτονται εκτός επαρχίας και περιοχής. Επί του προκειμένου, η Επιτροπή πληροφορεί το αξιότιμο μέλος ότι η Ιταλία δεν έχει συμμορφωθεί με τις απαιτήσεις του σχεδίου διαχείρισης αποβλήτων που προσδιορίζονται στο άρθρο 7 της Οδηγίας 91/156/ΕΟΚ και επομένως αγνοεί με ποιόν τρόπο διατίθενται ή ανακτώνται τα απόβλητα στην περιοχή της Λομβαρδίας (έχει κινηθεί από την Επιτροπή διαδικασία παράβασης για παράλειψη συμμόρφωσης με τις Κοινοτικές διατάξεις που καθορίζουν το σχέδιο διαχείρισης αποβλήτων).

Σχετικά με τα συνοδευτικά έγγραφα των βιοαποδομησίμων αποβλήτων, στο άρθρο 15 του διατάγματος 22/1997, ζητείται να συνοδεύονται τα απόβλητα από έγγραφο ταυτότητας στο οποίο δίδονται ενδείξεις περί του προορισμού των μεταφερομένων αποβλήτων. Σύμφωνα με τις διαθέσιμες στην Επιτροπή πληροφορίες, η διάταξη αυτή δεν έχει ακόμα εφαρμοστεί αφού οι Ιταλικές αρχές δεν έχουν ακόμα εκπονήσει το σχετικό έντυπο ταυτότητας αποβλήτων. Εκτός αυτού, η διάταξη δεν ισχύει για τα στερεά αστικά απόβλητα που μεταφέρονται από τις δημοτικές επιχειρήσεις αποκομιδής. Η Επιτροπή μελετά επί του παρόντος αν η κατάσταση αυτή συμβιβάζεται με την αντίστοιχη Κοινοτική νομοθεσία, δηλ. τον Κανονισμό του Συμβουλίου (ΕΟΚ) Αριθ. 259/93, της 1 Φεβρουαρίου 1993, για την παρακολούθηση και τον έλεγχο των μεταφερομένων αποβλήτων στο εσωτερικό της Κοινότητας, καθώς και κατά την είσοδο και έξοδό τους ((ΕΕ L 30 της 6.2.1993. )).